section_heading: Zemljopis
paragraph_text: Nalazi se jugoistočno od Krka, od kojeg ga dijele Senjska vrata širine 800&nbsp;m. Otok Prvić je prirodni nastavak brda Obzova (578&nbsp;m) koje zatvara jugozapadnu stranu Bašćanske uvale gdje se nalazi luka Baška. Tri kilometra prema jugozapadu je otok Sveti Grgur (domaći čakavski naziv: Šagargur), od kojeg ga dijeli Grgurov kanal. Nešto više od 3&nbsp;km prema jugu od najjužnijeg rta Šilo se nalazi Goli otok.